́косъ: ́гг҃льски на землѝ житіѐ соверши́ла єсѝ, чс̑тото́ю и смире́ніемъ, кро́тостію и терпѣ́ніемъ, милосе́рдіемъ и воздержа́ніемъ гдс̑еви угоди́ла єсѝ, и ны́нѣ во свѣ́тлостехъ ст҃ы́хъ почива́ющи послѣдѝ трудѡ́въ свои́хъ, пріимѝ ѡ на́съ пѣ́ніе сіѐ: ра́дуйся, дѣ́вственнице душе́ю и тѣ́ломъ: ра́дуйся, наста́внице преди́вная и́нокинемъ: ра́дуйся, єщѐ на землѝ сподо́бльшаяся а́гг҃льскагѡ видѣ́нія: ра́дуйся, ѿ гдс̑а чрезъ̑ а́гг҃ла устро́ити ѻби́тель повелѣ́ніе пріе́мшая: ра́дуйся, со усе́рдіемъ во́лю гдс̑ню испо́лньшая: ра́дуйся, вся̀ зємна́я наслаждє́нія мі́ра сегѡ̀ хрс̑та̀ ра́ди ѿве́ргшая: ра́дуйся, нбс̑ному жениху̀, іи҃су сладча́йшему, себѐѡбручи́вшая: ра́дуйся, въ чс̑тотѣ̀, постѣ́хъ и мл҃твахъ тому̀ послужи́вшая: ра́дуйся, безцѣ́нное сокро́вище пречс̑тны́й крс̑тъ ѻби́тели свое́й въ ѡсщ҃е́ніе и утвержде́ніе стяжа́вшая: ра́дуйся, въ невече́рнемъ днѝ црс̑твія бж҃ія ны́нѣ пребыва́ющая: ра́дуйся, єѵфросѵ́ніе, невѣ́сто хрс̑то́ва всечс̑тна́я